Diari Oficial de la Generalitat Valenciana


Sumari del DOGV 3451, del 10-03-1999 (1999/1364)

ORDRE d'11 de febrer de 1999, de la Conselleria d'Economia, Hisenda i Administració Pública, per la qual s'acorda l'afectació al domini públic de la Generalitat Valenciana per a ús esportiu, d'una finca rústica situada en la partida Cambrillas del terme municipal de Cheste (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3451

Data del DOGV
:   10-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1364


Data del document
:   11-02-1999

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Descriptors 

:   * Cheste
    * cultura regional
    * propietat immobiliària

ORDRE d'11 de febrer de 1999, de la Conselleria d'Economia, Hisenda i Administració Pública, per la qual s'acorda l'afectació al domini públic de la Generalitat Valenciana per a ús esportiu, d'una finca rústica situada en la partida Cambrillas del terme municipal de Cheste (València). [1999/M1364]
  
Mitjançant escriptura de compravenda, atorgada davant el notari de València el senyor Diego Simó Sevilla amb data 20 de gener de 1999, la Generalitat Valenciana va adquirir la propietat d'una finca rústica situada en la partida Cambrillas del terme municipal de Cheste (València), per a ús esportiu, amb la finalitat de completar el projecte d'un circuit permanent de velocitat per a la Comunitat Valenciana i dotar-la d'infraestructures.
  
Una vegada formalitzada l'adquisició de l'immoble procedeix, de conformitat amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l'afectació al domini públic.
  
Per tot això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre de Patrimoni de la Generalitat Valenciana.
  
ORDENE
  
Primer
  
S'afecta al domini públic de la Generalitat Valenciana per a ús esportiu, amb efectes de 20 de gener de 1999, i a fi de completar el projecte d'un circuit permanent de velocitat per a la Comunitat Valenciana i dotar-la d'infraestructures, la finca rústica que a continuació es descriu:
  
Rústica, terra de secà vinya en el terme municipal de Cheste, partida Cambrillas (parcel·les 13, 14 i 198 del polígon 27), d'1 hectàrea, 69 àrees, 63 centiàrees i 25 decímetres quadrats, que confronta, nord, Vicente Más Ferrando y Carril; sud, barranc Sechara; est, Ruperto Llácer, i oest, Vicente Fortea Soriano i Enrique Fortea Ripoll.
  
Consta en l'Inventari General de Béns i Drets de la Generalitat Valenciana amb el número A01/46/109/0009.
  
Segon
  
L'immoble queda integrat en el domini públic de la Generalitat Valenciana, i correspon a la Conselleria de Benestar Social, l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Benestar Social designe un representant perquè concórrega amb el nomenat per la Direcció General de Tributs i Patrimoni, per a formalitzar la corresponent acta d'afectació.
  
València, 11 de febrer de 1999
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ